MØTEPROTOKOLL
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utval: Vik kyrkjelege fellesråd

Møtestad: Vik kommunehus, kantina

Møtedato: 27.6.24 Start kl 09.00-11.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Til stades:** Turid Kristine Brekke, Brita Sissel Turvoll, Nann Ingunn Simlenes, Karen Melhus og

 **Fråvær:** Endre Nese, Solrun Skogheim ( meldt fråfall), Roy Egil Stadheim

**Sak 13/24 Godkjenning av innkalling og sakliste.**

 Samrøysta godkjent med merknad: viktig at alle medlemmer i fellesrådet melder frå dersom dei ikkje kan møta. Vara skal i så fall kallast inn

**Sak 14/24 Godkjenning av referat frå møtet 19.3.24, vedlegg**

Samrøysta godkjent utan merknad

**Sak 15/24 Orienteringssaker**

* Utgreiing av vedlikehald kyrkjetak
	+ Notat frå Thomas Beck vedkomande undersøkjing av status på taka vart lagt fram på møtet. Saka kjem opp igjen til hausten til behandling
* Instruks til kyrkjetenarar.
	+ Instruks er utarbeida og vert lagt fram for kyrkjetenarane. Desse vert i neste omgang sendt til fellesråd og sokneråd for vitande.
* Sokneråda sin dugnad på kyrkjegarden, endra rutine?
	+ Ulik erfaring med dette. Viktig å avklare kva som er viktig dugnadsarbeid for sokneråda. Ambisjonar om å førebu lister over mogeleg dugnadsoppgåver for sokneråda før neste dugnad
* Rapport etter stand på Gamalostfestivalen
	+ Dette vart suksess. Flott med dei frå sokneråd som deltok og oppmodar fleire sokn å ta del i fellesarrangement som dette. Eigen evalueringsrapport laga av Vik sokneråd.
* Plan om å samle sokneråda til hausten
	+ Framlegg om å halde fellesmøte i slutten av september, mogeleg o veke 39
* Orientering om innkrevjing festeavgift
	+ Det vert sendt ut tilbod om feste til graver som er utgått i 2023 og 2024.
* Orientering om aktivitet i fellesrådet våren 2024, utover det som er nemnt over:
	+ Dagleg rutinearbeid som rydding, reingjering, små vedlikehaldsoppgåver, administrasjon, plenklypping og avfallshandtering
	+ Avvikling av gudsteneste, dåp, gravferd , konfirmasjon og vigsel
	+ Reparasjon av hovudtrapp i Arnafjord
	+ Vangsnes: Reparasjon vindauge i tårnet, dørar i uthus og overflatebehandling av utvendig trapp
	+ Fresvik: ombygging til manuell ringing, rydde opp i avfallshjørnet etter 30 års oppsamling av stein og jord. Satt opp midlertidig nytt gjerde.
	+ Ved alle gravplassar: Teke hand om alle gravminne i påvente av oppmontering eller destruksjon. Destruert 15 gravminne så langt i år.
* Rapport etter synfaring ved Hopperstad og Arnafjord kyrkjegardar
	+ Muren rundt Hopperstad gravplass er dårleg og steinar ramlar tid om anna ut. Ein ser på mogeleg forbetring. Fortidsminneforeininga ynskjer at turistar skal hindrast for å gå opp bakken frå parkeringsplassen. Det vert gjort vurdert kva som kan gjerast på enklaste måten utan stor kostnad og inngripen.
	+ I Arnafjord sig gravplassen ned mot vegen/ muren. Leirjord er årsaken. Enkelte gamle gravminne bør fjernast. Det vert vurdert kva det kostar å støtte opp slik at gravplassen vert meir stabil.
* Drop-in-dag 10-august
	+ Eit potensielt brudepar har meldt seg. Tiltaket vert regelmessig annonsert i løpet av sommaren. Eigen plan for gjennomføring vert laga og sendt ut av Karen prest!
* Orietering om utspel frå Fresvik sokneråd om saker som dei ynskjer få utbetra i og ved kyrkja.

**Sak 16/24 Godkjent årsrekneskap 2023**

**Samrøysta Vedtak**

Vik kyrkjeleg fellesråd tek Rapport frå revisjonen til vitande.

 **Sak 17/24 Tertialrapport pr 30.4.24**

**Samrøysta Vedtak**

Rekneskapsrapport for fyrste tertial vert teke til vitande. Ved mindreforbruk i drifta skal bruk av ubundne driftsfond reduserast tilsvarande.

  **Sak 18/24 Reglar om betaling for bruk av kyrkjene i Vik, revisjon.**

**Samrøysta Vedtak**

Reglar om betaling for bruk av kyrkjene i Vik kommune vert revidert med følgjande endring: **§2** *: Arrangør av konsert og liknande som bed om å få nytte kyrkja, skal betale kr 1 500 til Vik kyrkjelege fellesråd for dekking av faktiske utgifter ved utlån. Dersom arrangøren tar billettinntekter ved arrangementet, skal det betalast inntil 10% av brutto billettinntekter, minimum kr 1 500. Unntak frå regelen er dersom Vik kyrkjeleg fellesråd eller gjeldande sokn står som arrangør.* **§4 Andre avsnitt***: Ved vigsel der ingen av brudeparet er busett i kommunen: kr 7 000.*

 **Neste møte i veke 35/36**

1.7.24

Marit J Andersen Referent